Raporti 6 mujor i DZHE

5 Korrik 2021

Gjatë këtij gjysmën viti edhe Komuna e Gjilanit po vazhdon të përballet me pasojat e pandemisë, e cila u reflektua në ekonomi, duke shkaktuar krizë ekonomike dhe rënie të aktivitetit ekonomik.

Komuna ka ndërmarrë disa veprime për të krijuar lehtësira për bizneset, siç janë lirimi nga taksa komunale, lirimi nga qiraja e lokaleve, hapësirave publike dhe banesave në pronësi komunale, nga pagesa për pranim teknik dhe pëlqimet sanitare.

Sektori më i prekur është gastronomia.

Sa i përket bizneseve të reja, edhe sivjet numri është më i lartë se vitin e kaluar. Gjatë kësaj kohe, ndonëse në kushte pandemie, janë hapur 285 biznese të cilat kanë punësuar 445 punëtorë, ndërsa janë mbyllur 61 biznese dhe janë çregjistruar 94 punëtorë.

Jemi të vetëdijshëm se bizneset edhe pse po përballen me pasojat e pandemisë, janë duke bërë përpjekje ekstreme për mbijetesë dhe një numër i konsiderueshëm i tyre vazhdojnë t`i mbajnë punëtorët në punë.

Kjo situatë jep shpresë dhe optimizëm për normalizim në një të ardhme të afërt.

Drejtoria ka bere përpjekje te vazhdueshme ne përkrahje te bizneseve duke ofruar asistence profesionale bizneseve ne pese (5) thirrjet për grante nga Institucionet e ndryshme.

Një prej thirrjeve publike për grante qe kane mbështetur financiarisht bizneset NVM dhe Bizneset ne pronësi te grave ndërmarrëse është edhe skema “Grate ne energji”, Kjo skemë e granteve financohet nga Fondacioni “Mileniumi i Kosovës” me bashkëfinancim nga Komuna e Gjilanit, ndërsa zbatohet në partneritet me organizatën gjermane “Help”. Ne kuadër te këtij programi, gjate muajit Maj 2021 janë organizuar dy (2) sesione informuese për gratë ndërmarrëse në efiçiencë dhe teknologji. Sesioni i pare është mbajtur me 20 Maj 2021 ne Zheger ndërsa tjetri me 26 Maj 2021 ne Gjilan i cili për qëllim ka efiçiencën e energjisë, teknologjinë e avancuar dhe planifikimin e qëndrueshëm. Gjate sesioneve informuese aplikuesit potencial kane marre informacion në detaje për mënyrën e aplikimit, përparësitë dhe domosdoshmëritë që ka gjatë aplikimit për grant dhe bashkëpjesëmarrjes si dhe kriteret për aplikim.

Drejtoria gjatë këtij procesi ka qene asistues dhe mbështetës direkt të grave aplikuese në mënyrë që të ketë sa më shumë përfituese. Gjithsej 109 gra ndërmarrëse kane dorëzuar aplikacionet e tyre dhe gjate kësaj periudhe ka filluar procesi i vlerësimit. Vlera mesatare e një granti, për një përfitues, është deri ne 3,000 Euro, shumë kjo e cila përfshinë edhe kontributin nga përfituesit prej 15%. Krahas pajisjeve, përfituesve do t'u ofrohen edhe trajnime profesionale dhe mbështetje teknike pasi të kenë pranuar pajisjet.  Pajisjet duhet te jene vetëm ato pajisje qe kursejnë energjinë.

Thirrjet tjera për grante bizneseve ku Drejtoria ka ofruar asistence teknike gjithsej 146 bizneseve ne përgatitjen e aplikacioneve përmes takimeve individuale si dhe ne platformën Online janë paraqitur si ne vijim:

* Agjencia per Barazi Gjinore ne kuader te Zyres se Kryeministrit te Kosoves – thirrje e publikuar me date 28.01.2021 – “Aplikimi për Fuqizimin Ekonomik të Gruas – Programi Për Rimëkëmbjen Ekonomike” Masa 10 – Faza II – Masa 4, ku ne kete thirrje ne kemi ndihmuar 5 gra ndermarrese.
* Agjencia për Investime dhe Përkrahjen e Ndërmarrjeve në Kosovë (KIESA) ne kuader te Ministris se Tregtise dhe Indrustris – thirrje e publikuar me date 12.02.2021 – “Thirrje publike per ubvencionimin me mjete financiare per NMVM”, ku ne kete thirrje kemi ndihmuar 4 aplikues.
* Fondacioni i Mileniumit i Kosoves dhe Korporata e Sfidave te Mijevjecarit – thirrje e publikuar me date 11.01.2021 – “Thirrja per aplikime per grante per grate ndermarrese ne Energji” - ku ne kete thirrje ne kemi ndihmuar 5 aplikues.
* Ministria e Zhvillimit Rajonal – kemi 2 thirrje ne kuader te ministrise te publikuara me date 05.03.2021 – Skema e Granteve “Programi i Zhvillimit Rajonal te Balansuar” PZHRB 2021 (Lot 1 Start Up dhe Lot 1 Biznes Ekzistues) nga ku Lot 1 Start Up kemi 8 aplikues dhe Lot 1 Biznes Ekzistues kemi 6 aplikues dhe thirrja e dyte eshte Skema e Granteve “Programi i Rimekembjes Ekonomike 2021” Masa 15 (Lot II dhe Lot III) ku nga Lot 2 kemi 1 aplikues dhe nga Lot 3 kemi 4 aplikues.

Gjithashtu, Komuna e Gjilanit dhe organizata gjermane “HELP” kanë mbështetur familjen nga fshati Livoç i Eperm, e prekur nga humbja e dy anetareve të familjes gjate termetit te vitit 2019 ne Shqiperi.Pas perfundimit te trajnimit për dy përfitueset e grantit ne forme te pajisjeve te cilave u jane siguruar pajisjet e nevojshme per të zhvilluar aktivitetin biznesor në sektorin e parukerisë përmes së cilit mund të pavarësohen financiarisht. Së shpejti planifikohet të hapet biznesi i ri me lokal në Gjilan me ane të të cilit do të mundesohet vet-punesimi i dy zonjave vet-ushqyese si dhe pritet te gjenerojne te ardhurave për gjashte femijet dhe familjen e tyre.

Permes realizimit te ketyre aktiviteteve Drejtoria synon zbatimin e Strategjise lokale “Grate ne Ndermarresi” dhe se punohet ne menyre sistematike me qellim te permiresimit te ekosistemit per nxitjen e ndermarresise sidomos tek te rinjet dhe grate.

Zyrtarët e Drejtorisë janë duke punuar në terren për mbledhjen e të dhënave rreth bizneseve aktive në Komunën e Gjilanit dhe deri me tani jane vizituar dhe regjistruar ne databaze 769 biznese derisa është në fazën përgatitore analiza mbi nevojat e bizneseve për fuqi punëtore, sipas kërkesave të sektorit privat.

Edhe përkundër sfidave me pandeminë, Drejtoria ka arritur me sukses të realizojë objektivat e planifikuara. Një ndër sukseset kryesore është ai i sektorit të EE me 6 projekte, të cilat janë në faza të auditimit të energjisë dhe dizajnimit si parakushte për fillim të realizimit, me mbështetjen e KfW, FKEE, dhe MFK. Në muajin e ardhshëm pritet të nënshkruhet Marrëveshja për financim ndërmjet KfW dhe Komunës së Gjilanit derisa në muajin Gusht pritet të shpallet tenderi për realizimin e punimeve, pra masat e EE në shkollën “ Ibrahim Uruqi”, Bresalc, shfmu “liria”, Pogragjë dhe “Vuk Karagjiq’ në Kmetovc dhe punimet do të përfundojnë gjatë vitit 2022.

Gjate këtij gjysëm viti Drejtoria ne bashkëpunim me org gjermane “Help” janë duke zbatuar dhe bashkë-financim komponentën e granteve të financuar nga MFK Gratë ndërmarrëse në Energji ku do të përfitojnë 20-25 gra afariste nga Komuna e Gjilanit grante ne shumen prej 3,000 Euro për pajisje që kursejnë energjinë . Ky aktivitet do të përfundoj në fund të muajit Shtator.

Gjate kësaj periudhe do të intervenohet me masa të EE në banimin individual duke trajtuar me prioritet katër (4) familje raste sociale përmes programit të MFK SEEK HER.

Sa i përket investimeve kapitale, janë 7 projekte në realizim e sipër , në bashkëpunim me donatorët: Tregu i kafshëve, Muzeu etnografik, Rruga në Pogragjë, shtrati i lumit në Cërrnicë, Tregu i gjelbërtt, derisa është përfunduar projekti Tregu dhe Parku në Zhegër si dhe pritet të filloj realizimi i Qendrës kulturore për Komunitete i përzgjedhur për financim pas aplikimit në thirrjen e MZHR Investime kapitale 2021. Vlen të përmendim se Drejtoria ka aplikuar edhe me një projekt tjetër në fushën e EE në objekte shëndetësore dhe edukative tek qeveria Japoneze dhe presim të rezultoj i suksesshëm. Gjithashtu, Drejtoria ka aplikuar në thirrjen e hapur publike për pjesëmarrje në Programin Rajonal për Demokraci Lokale në Ballkanin Perëndimor 2 (ReLOaD2) në Kosovë,

Kjo thirrje synon të krijojë partneritet me 7 komuna në Kosovë përmes një skeme grantesh për Organizatat e Shoqërisë Civile (OSHC) dhe organizatat rinore, duke zgjeruar marrëdhëniet ndërmjet qeverisë lokale-OSHC, përmirësimin e shërbimeve cilësore të OSHC-ve dhe promovimin e iniciativave rinore dhe perspektivat e tyre ekonomike. Kjo është një iniciativë 4-vjeçare rajonale (2021 – 2024), e financuar nga Bashkimi Evropian dhe zbatuar nga UNDP në 6 përfitues të IPA-s nga Ballkani Perëndimor, do të zgjerojë aktivitetet e saj përmes përfshirjes së përfituesve të rinj (komuna dhe OSHC) dhe duke përfshirë aktivitete të reja siç janë mbështetja për iniciativat rinore dhe qasja më e përshtatur për ndërtimin e kapaciteteve në mbështetjen e OSHC-ve. Drejtoria ka dorëzuar aplikimin me 21 Qershor 2021.

Me 19 Shkurt 2021 DZHE sipas kerkeses se Ministrise se Pushtetit Lokal në kontekstin e strategjisë së qeverisë për të adresuar ndikimin e pandemisë COVID-19, në bashkëpunim me Bankën Botërore është duke hartuar projektin ‘Rimëkëmbja Gjithëpërfshirëse Ekonomike Lokale’ me qëllim promovimin e veprimit të shpejtë lokal që kontribuojnë në një rimëkëmbje të qëndrueshme ekonomike duke krijuar kushte për rritjen e vendeve të punës. Drejtoria ka pergatitur projekt propozimin pas analizimit te nevojave te Komunes per investime të menjëhershme si pjesë e rimëkëmbjes nga COVID-19. Propozimi i Drejtorise pas identifikimit te nevojave të komunës për mbështetje  nga fondet publike në kuadër te projektit  të Bankës botërore që fokusohen në promovimin e punësimit përmes rritjes  ekonomike locale jane si ne vijim:

A1. Pastrimi i lumenjve me qellim punësimin e punëtoreve te pakualifikuar te regjistruar ne Qendrën Rajonale te Punësimit si dhe punëtoret te cilët kane humbur vendin e punës gjate pandemisë (punëtorë krahu pa kontrata te rregullta pune).

A2. Përmirësimin e kushteve për rritje te produktivitetit dhe efikasitetit te fermerëve permes sigurimit te pajisjeve bujqësore, subvencionimin e fidanëve, plehrave artificial me qellim zëvendësimin e importeve. Një tjetër aktivitet ne fushën e bujqësisë pyllëzimi i tokave me qellim parandalimin e degradimit te tokës dhe ruajtjen e ambientit. Keto dy mase do te ndikojne ne rritjen e vet-punësimit te fermerëve dhe bizneseve familjare si një mundësi për gjenerimin e vendeve te reja te punës dhe krijimi i te hyrave për familjet e tyre.

A3. Krijimi i infrastrukturës publike, ndërtimi i objektit Qendër Inovacioni (TIK). Komuna e Gjianit ka potencial real për promovimin dhe inkurajimin e krijimit te bizneseve te reja ne fushën e TIK. Ne Gjilan ekziston UP, drejtimi “Shkenca kompjuterike” me rreth 600 studente te cilët janë potencial dhe një numër i madh i te rinjve aktiv ne këtë fushe shfrytëzojnë hapësirat e ICK ne Prishtine ne mungese te infrastrukturës publike ne Gjilan. Komuna ka përgatit infrastrukturën ligjore për licencim te QI dhe pas sigurimit te objektit do te jete ne gjendje ta funksinalizoj brenda një periudhe te shkurtër kohore, jo me shume se 1-2 muaj. QI do te krijoj mundësi për krijimin e bizneseve te reja ne TIK si dhe krijimin e vendeve te reja te punës.

A4. Skeme te granteve dhe subvencionimi i mikro-bizneseve sidomos ne sektorin e shërbimeve si gastronomi dhe artizanate. Për me shume informata ne lidhje me këtë aktivitet po ju përcjellim linkun ku mund te referoheni te gjeturave nga hulumtimi i realizuar me biznese për vlerësimin e ndikimit COVID 19 ne ekonominë lokale . Sipas rezultateve te hulumtimit bizneset me te rrezikuara janë bizneset mikro dhe sektorët me te ndikuar negativisht janë: gastronomia, transporti, ndërtimtaria etj. <https://kk.rks-gov.net/gjilan/zhvillim-ekonomik/raportet/?page=2020>

A5. Një komponentë tjetër e projektit është edhe “Pune praktike me pagese” me fokus rritjen e shkathtësive te punës për te rinjtë (50% F dhe 50%) dhe te realizohet ne bashkëpunim me sektorin privat dhe nevojave te bizneseve me qellim te krijimit te mundësive për punësimin afat-gjate te te rinjve tek bizneset ku do te kryejnë punën praktike pas përfundimit te projektit.

A6. Promovimi i projektit gjate gjithë kohëzgjatjes se tij me qellim promovimin, informimin e publikut te gjere ne lidhje me mbështetjen financiare nga ana e BB dhe MPL Komunës se Gjilanit për tejkalimin e krizës dhe përshpejtim te zhvillimit ekonomik lokal.

Me 3 Mars 2021 DZHE ka shpreh interesitn per “Bashkëpunimin Ndër-Komunal” në fushën e menaxhimit të integruar të mbeturinave, projekti GIZ "Shërbime të Qëndrueshme Komunale" (SMS) të qenë pjese e mbështetjes këshilluese e cila do të ofrohet nga GIZ për krijimin e Bashkëpunimit Ndër-Komunal (BNK) në fushën e menaxhimit të integruar të mbeturinave.

Qëllimi i BNK-së në sektorin e mbeturinave është të sigurojë mundësi për të bashkuar ekspertizën dhe përvojat për të zgjidhur bashkërisht çështjet e përbashkëta në një mënyrë më efikase dhe efektive. Gjithashtu inkurajon inovacionin në zgjidhjen e problemeve dhe u siguron komunave kapacitetin për të identifikuar dhe adresuar çështjet së bashku dhe në partneritet me komunat e tjera. Komuna e Gjilanit eshte përzgjedh nga GIZ per te qene pjese e këtij programi.

Te projekti i impiantit për trajtimin e ujërave të zeza dhe infrastruktura përcjellëse, kompania konsulentë dhe NJIP është duke punuar në përgatitjen e dosjes së tenderit dhe rishikimin e projektit ekzistues derisa Komuna ka përfunduar elaboratin e shpronësimit si dhe ka organizuar dëgjimin publik në përmbushje të kërkesave ligjore. Sipas planit, projekti pritet të përfundojë në vitin 2022.

Gjatë kësaj periudhe kemi realizuar SF për Ndricimin Publik dhe është dorëzuar në MFPT për shqyrtim dhe miratim derisa jemi duke përgatitur dokumentacionin teknik për projektin tjetër PPP “Penda e Livoqit”. Këtë vit planifikojmë të shpallim në pako 3 projekte PPP përfshirë edhe Palestrën e Sporteve “ Bashkim Selishta-Petriti” e gatshme për të proceduar me aktivitet të prokurimit.

Në këtë mënyrë po krijojmë mundësi për investime përmes partneritetit publiko-privat, në projekte zhvillimore, që e bëjnë komunën atraktive për sektorin privat dhe investitorë si dhe po krijojnë vende pune.

Me 9 Mars 2021 Kryetari i Komunës së Gjilanit, Lutfi Haziri ka nënshkruar memorandum mirëkuptimi me ministrin e Zhvillimit Rajonal, Enis Kervan, për Ndërtimin e Qendrës Kulturore për Komunitete në Gjilan. Projekti eshte përgatitur nga Drejtoria dhe parasheh krijimin e Qendres Kulturore për Komunitete në pronësi të Komunës së Gjilanit, e krijuar për të ruajtur, zhvilluar dhe promovuar artet dhe trashëgiminë kulturore të komuniteteve dhe në shërbim të gjithë qytetareve të komunës. Ky projekt do të jetë funksional pasi që do të mundëson institucioneve dhe organizatave të angazhuara në fushën e kulturës dhe artit të vendosin bashkëpunim për çështjet me interes të përbashkët si dhe të promovojnë artet dhe kulturat e ndryshme për veprat, iniciativat, aktivitetet kulturore dhe artistike. Projekti do të nxit bashkëpunimin ndërmjet komuniteteve të ndryshme në fushën e artit dhe trashëgimisë kulturore brenda dhe jashtë vendit. Kosto e projektit është 151,471.52 euro, ku MZHR do të financojë me 80,000 euro, derisa Komuna do të bashkë-financojë me shumën prej 71,471.52 euro. Projekti është ne procedure te prokurimit.

Jemi në fazën kur janë në dispozicion 52 prona publike për dhënien në shfrytëzim për individë dhe biznese që e kanë pasur problem zgjerimin e biznesit për shkak të mungesës së pronave. Shërbime i janë ofruar bizneseve te interesuara rreth procedurave te aplikimit apo shprehjes se interesit si dhe investitorëve te huaj nga Austria, Gjermania dhe Holanda.

DZHE ka bashkepunuar me REA Prishtina ne projektin e financuar nga BE “Përkrahje e BE për Konkurrueshmërinë e Sektorit Kosovar të ICT”, i cili synon të mbështesë konkurrueshmërinë e bizneseve kosovare digjitale dhe tradicionale duke përkrahur rritjen e sektorit Kosovar të ICT duke kontribuar në rritje ekonomike dhe krijim të vendeve të reja të punës.  Qëllimi i projektit është të përmbushë mungesat për shkathtësi digjitale e biznesore në mënyrë të qëndrueshme duke plotësuar nevojat e tregut si dhe të mbështetë nxitjen e konkurrueshmёrisë së bizneseve kosovare digjitale dhe tradicionale duke përkrahur rritjen e sektorit tё ICT nё Kosovё  e cila do tё sjell rritje ekonomike dhe krijim të vendeve tё reja tё punёs. Ne kuader te ketij bashkepunimi me 28 Prill 2021 eshte organizuar takimi B2B permes dy sesioneve paralele. Gjatë sesionit hyrës, ndërmarrjet paten mundësine të prezentohen shkurt me profilet e tyre, shërbimet/produktet para bizneseve pjesëmarrëse sektoriale non-ICT.  Në sesionet në vazhdim, bizneset pjesëmarrëse demonstruan ofertat e tyre, brandet, materialet promovuese, demos, duke kërkuar mundësi bashkëpunimesh biznesore me sektorët non-ICT. Dhe modyli i dyte Të rinjët e çertifikuar nga modulet e ICT me asistimin e projektit prezentuan para bizneseve pjesëmarrëse me arritjet, projektet dhe solucionet e tyre innovative dhe eksplorimin e mundësive për bashkëpunime (punësim, outsourse, vet-punësim, partneritete etj) .

Janë ofruar 1127 shërbime kërkesave bizneseve përmes takimeve individuale dhe online. Drejtoria me efikasitet ka shqyrtuar dhe ka ofruar përgjigje edhe në 17 kërkesa të ndryshme brenda afateve ligjore të dorëzuara përmes Qendrën për Shërbim të Qytetarëve.

Falë investimeve në komunë dhe dinamizimit të veprimeve të drejtorive po krijohen mundësitë për një zhvillim të qëndrueshëm të biznesit duke pasur parasysh edhe planifikimin për zonën e lirë ekonomike si dhe interesimin e kohëve të fundit nga disa investitorë të huaj për të investuar në komunë kanë për ti dhënë një impuls tjetër zhvillimit ekonomik të komunës sonë.

Drejtoria vazhdon të bashkëpunoj ngushtë dhe të koordinohet edhe me Komisionet Komunale të Ndërmarrjeve publike lokale PL “Tregu”, “Stacioni i Autobusëve” si dhe me të gjithë akterët relevant në nivel lokal dhe qendror, donator, shoqëri civile si dhe në ndihmë të bizneseve dhe investitorëve me qëllim të arritjes së një stabiliteti ekonomik dhe përmirësimin e mirëqenies së qytetarëve tanë.